ČLENEK

Členki so besede s katerimi izražamo svoje osebno mnenje o čem. Po njih se ne moremo spraševati.

( le, samo, še , že, komaj, šele, vedno, baje, mogoče, verjetno, tudi, predvsem, skoraj, celo...)

PRIMER:

Jure je popil še sok.

Baje bo jutri snežilo.

Samo mi smo šli na izlet.

To verjetno ni prav.

O, si že tu!

Da, oba sta v uti.

Vaje:

V povedi podčrtaj členek in povej kateri členek ima enak pomen temu členku:

Lani sem prebral samo dve knjigi.

Enak pomen členku zgoraj: \_\_\_\_\_\_

Vstavi ustrezne členke:

V šoli sem ob sedmih. To je zelo zgodaj......V šoli sem \_\_\_ ob sedmih.

Imam eno sestro. Več jih nimam.........Imam \_\_\_ eno sestro.

Na ples je prišel ravnatelj. To je presenečenje.....Na ples je prišel \_\_\_ ravnatelj.

Podčrtaj vse členke:

Ali boš ubogal?

Nikar tako.

Mogoče so sosedovi že doma.

Baje se bo poročil.

Da, pridem.

Prišli so le možje.

Ti si torej razbil šipo!

Figo, solit se pojdi!

Naj bo po tvojem.

No, vzemi.